Subject: Pöördumine tuleohutusnõuete selgitamiseks ja ettekirjutuse võimaluse kohta
From: KÜ Priisle tee 1 Juhatus <[email-masked]>
To: "Juri Marinets" <[email-masked]>
Cc: Päästeamet <[email-masked]>
Date: Fri, 30 Jan 2026 18:19:52 +0200

TÄHELEPANU! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada!

Lugupeetud Juri,

Pöördume Teie poole palvega anda ametlik selgitus tuleohutusnõuete kohta, 
mis kohalduvad parkimiskohtade kasutamisele korterelamu maa-aluses (ühises) 
garaažis.

Olukorra kirjeldus:
aadressil Priisle tee 1 asuva korterelamu maa-aluses garaažis kasutab üks 
korteriomanik talle kuuluvaid parkimiskohti mitte ainult sõiduki 
parkimiseks, vaid ka erinevate esemete hoiustamiseks väljaspool sõidukit. 
Esemed paiknevad parkimiskohtade nr 12 ja nr 15 piires vastavalt 
märgistusele.

Korteriühistu juhatus on esitanud nõude nimetatud esemete eemaldamiseks, 
viidates tuleohutusnõuetele. Korteriomanik vaidleb sellele vastu ning on 
esitanud järgmise seisukoha (tsitaat):

„Minu parkimiskohtadel olevad esemed EI RIKU ühtegi nõuet.
Kõik esemed paiknevad rangelt minu parkimiskohtade nr 12 ja nr 15 piires.
Need ei takista kellegi liikumist, ei kujuta endast tuleohutusriski ega riku 
ohutusnõudeid.”

Seoses tekkinud vaidlusega palume Teie selgitust järgmistes küsimustes:

1.Kas 
tuleohutusnõuete kohaselt on maa-aluses garaažis parkimiskohal lubatud 
hoiustada esemeid ka juhul, kui need paiknevad rangelt parkimiskoha 
märgistuse piires?

2.Kas 
esemete hoiustamine parkimiskohal kujutab endast tuleohutusnõuete rikkumist 
sõltumata sellest, kas need tekitavad nähtavaid takistusi või mitte?

3.Kas 
kehtivad õigusaktid, Päästeameti nõuded või muud siduvad reeglid, mis 
otseselt keelavad esemete hoiustamise parkimiskohtadel maa-alustes 
garaažides?

Lisaks palume teavitada,
kas Päästeametil on võimalik rikkumise tuvastamisel teha ametlik 
ettekirjutus parkimiskoha viimiseks vastavusse tuleohutusnõuetega, 
sealhulgas kohustus eemaldada esemed parkimiskohalt.

Kirjalik selgitus või ettekirjutus aitaks korteriühistu juhatusel tagada 
tuleohutusnõuete täitmise ning ennetada edasisi vaidlusi korteriomanike 
vahel.

Täname Teid abi ja koostöö eest.

Lugupidamisega,

KÜ Juhatus

Priisle tee 1